Nafarroako Parlamentuko Mahaiak, 2019ko azaroaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Asiain Torres jaunak aurkeztutako galdera, Erripagaina eta Berrikuntzaren Hiria lotuko dituen pasabide bat eraikitzeko proiektuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko azaroaren 11n

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Mikel Asiain Torres jaunak, Legebiltzarreko Erregelamenduan ezarritakoaren babesean, honako galdera hau aurkezten du, Lurralde Kohesiorako kontseilariak Osoko Bilkuran ahoz erantzun dezan:

Nafarroako 2019rako aurrekontuetan 250.000 euroko partida bat gaitu zen, Eguesibarko Udalarekin hitzarmen bat egin zedin Erripagaina eta Berrikuntzaren Hiria lotuko dituen pasabide baten eraikuntza finantzatzeko.

Zer aurreikuspen darabilzue proiektu hori egiteaz?

Iruñean, 2019ko azaroaren 7an

Foru parlamentaria: Mikel Asiain Torres